RO
15.5.2023
Jurnalul Oficial al Uniunii Europene
C 173/7
Hotărârea Curții (Camera a opta) din 23 martie 2023 (cerere de decizie preliminară formulată de Conseil d'État – Franța) – Syndicat Uniclima/Ministre de l'Intérieur (Cauza C-653/21 (1), Syndicat Uniclima) (Trimitere preliminară – Piața internă – Armonizarea legislațiilor naționale referitoare la echipamentele tehnice, la echipamentele electrice sub tensiune și la echipamentele sub presiune – Directiva 2006/42/CE – Directiva 2014/35/UE – Directiva 2014/68/UE – „Marcaj CE” – Impunerea, printr-o reglementare națională, a unor cerințe suplimentare față de cerințele esențiale privind securitatea prevăzute de aceste directive – Condiții – Reglementare națională privind protecția împotriva riscurilor de incendiu și de panică în clădirile cu acces pentru public) (2023/C 173/08) Limba de procedură: franceza Instanța de trimitere Conseil d'État Părțile din procedura principală Reclamant: Syndicat Uniclima Pârât: Ministre de l'Intérieur Dispozitivul Articolul 3 alineatul (2) coroborat cu articolul 2 punctul 31, precum și cu articolul 5 alineatul (1) primul paragraf din Directiva 2014/68/UE a Parlamentului European și a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune trebuie interpretat în sensul că se opune unei reglementări naționale care, pentru a proteja sănătatea și securitatea persoanelor în raport cu riscurile de incendiu în spații deschise publicului, impune echipamentelor sub presiune și ansamblelor care utilizează agenți frigorifici inflamabili cerințe care nu figurează printre cerințele esențiale de securitate prevăzute de această directivă, în vederea punerii la dispoziție pe piață sau a punerii în funcțiune a echipamentelor și ansamblelor respective, chiar dacă acestea dispun de marcajul CE.
(1)
JO C 37, 24.1.2022.
Hotărârea Curții (Camera a zecea) din 23 martie 2023 (cerere de decizie preliminară formulată de Korkein hallinto-oikeus – Finlanda) – Procedură inițiată de Booky.fi Oy (Cauza C-662/21 (1), Booky.fi) (Trimitere preliminară – Articolele 34 și 36 TFUE – Libera circulație a mărfurilor – Măsură cu efect echivalent unei restricții cantitative – Înregistrări de programe audiovizuale – Vânzare online – Reglementare a unui stat membru care impune clasificarea în categoria de vârstă și marcarea programelor – Protecția minorilor – Înregistrări care au fost clasificate și marcate într-un alt stat membru – Proporționalitate) (2023/C 173/09) Limba de procedură: finlandeza Instanța de trimitere Korkein hallinto-oikeus Părțile din procedura principală Reclamantă: Booky.fi Oy cu participarea: Kansallinen audiovisuaalinen instituutti (KAVI)